17. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ  ΚΑΙ ΟΙΚΟΝΟΜΙΚΩΝ Αριθ.140443/4743 της 12/20 Οκτ. 1977 (ΦΕΚ Β΄ 1050) Περί του τρόπου μεταφοράς μαθητών συγχωνευομένων και καταργουμένων Δημ. Σχολείων. Έχοντες υπ’ όψει: 1.Τας διατάξεις της παρ. 4 του άρθρ. 1 του Ν. 309/76 «περί Οργανώσεως και Διοικήσεως της Γενικής Εκπ/σεως». 2.Τας διατάξεις του υπ’ αριθμ. 690/1970 Ν.Δ. «περί μεταφοράς και επιδοτήσεως των καταργουμένων Δημ. Σχολείων» και 3.Την προκύψασαν συνεπεία της γενομένης χωροταξικής ανακατανομής των Σχολείων της Δημοτικής Εκπ/σεως επιτακτικήν ανάγκην, όπως εξασφαλισθούν προϋποθέσεις, δια την συνέχισιν της φοιτήσεως των μαθητών των καταργουμένων και συγχωνευομένων Δημ. Σχολείων, αποφασίζομεν: 1.Κατά το τρέχον σχολικόν έτος 1977-1978 οι ήδη ή υπό πρώτην εγγραφήν μαθηταί των συγχωνευομένων ή καταργουμένων Δημ. Σχολείων και οι κατοικούντες εις μακράν απόστασιν από του σχολείου των θα μεταφέρωνται δια των οικείων ΚΤΕΛ εκ του τόπου της μονίμου διαμονής των εις τα εις α οφείλουν να φοιτήσουν Δημ. Σχολεία επί τη καταβολή υπό του Δημοσίου του μαθητικού εισιτηρίου, ήτοι του 50% ολοκλήρου του εισιτηρίου της διαδρομής. Η δαπάνη της τοιαύτης μεταφοράς καλύπτει μίαν μετάβασιν μετ’ επιστροφής του μαθητού ημερησίως δια το χρονικόν διάστημα του διδακτικού έτους 1977-1978 και δι’ ας ημέρας λειτουργούν τα σχολεία. Εν η περιπτώσει δεν καθίσταται δυνατή η κατά τον ως άνω τρόπον μεταφορά, εξουσιοδοτείται έκαστος Νομάρχης όπως προβαίνη εις ειδικήν επί αναλόγω μισθώματι (κομίστρω), μίσθωσιν παντός καταλλήλου επιβατικού οχήματος δημοσίας χρήσεως δια συμβάσεως συναπτομένης κατόπιν προχείρου μειοδοτικού διαγωνισμού. 2.Εάν κατά τους τρόπους τούτους η μεταφορά δεν καθίσταται δυνατή χορηγείται εις τους μη δυναμένους να μετακινηθούν διαμένοντας δε ούτω μακράν της οικογενείας των και τακτικώς φοιτώντας μαθητάς των καταργουμένων Δημοτικών Σχολείων, ειδικόν επίδομα εκ τετρακοσίων (400) δραχμών μηνιαίως δι’ έκαστον, επί 9 μήνας ήτοι καθ’ όλην την διάρκειαν του διδακτικού έτους 1977-1978. 3.Εξαιρούνται του επιδόματος τούτου οι φοιτώντες εις τα Δημόσια Σχολεία της περιφερείας της τέως Διοικήσεως Πρωτευούσης και της περιφερείας τέως Δήμου Θεσσαλονίκης μαθηταί, εφ’ όσον προέρχονται εκ καταργηθέντων και συγχωνευθέντων Δημ. Σχολείων, εκτός της περιφερείας τούτων. 4.Η απαιτουμένη πίστωσις δια την διακίνησιν και επιδότησιν των μαθητών, εγγράφεται εις τους Νομαρχιακούς Προϋπολογισμούς, η δε καταβολή της δαπάνης ενεργείται δι’ ενταλμάτων προπληρωμής εκδιδομένων υπό των Υπηρεσιών Εντελλομένων Εξόδων των Νομαρχιών, επ’ ονόματι των Διευθυντών ή των αναπληρωτών αυτών των Δημοτικών Σχολείων εις α φοιτούν οι μαθηταί. 5.Οι Διευθυνταί των ως άνω Δημ. Σχολείων θα καταβάλλουν την μεν δαπάνην μετακινήσεως εις τα οικεία ΚΤΕΛ ή τους εκμισθωτάς των οχημάτων βάσει εξοφλητικής αποδείξεως τούτων και ονομαστικής καταστάσεως των επ’ εισιτηρίου μετακινηθέντων μαθητών, δεόντως  32.Γ.α.14-16 Πρωτοβάθμια Εκπαίδευση Πρωτοβάθμια Εκπαίδευση 32.Γ.α.17-22 22 τεθεωρημένης παρά των οικείων Επιθ/τών μερίμνη των Διευθυντών των αυτών σχολείων την δε δαπάνην επιδοτήσεως εις τους φέροντας τα βάρη της επιμελείας γονείς ή τον κατά νόμον επίτροπον των επιδοτουμένων μαθητών βάσει ονομαστικής καταστάσεως τούτων υπογεγραμμένης δια την είσπραξιν του ποσού υπό των ως άνω γονέων ή των επιτρόπων και τεθεωρημένης ομοιοτρόπως παρά των αυτών Επιθεωρητών. Δια τους εγγραφομένους το πρώτον εις την Α΄ τάξιν μαθητάς απαιτείται προσθέτως και η προσαγωγή πιστοποιητικού του οικείου Προέδρου Κοινότητος περί μονίμου κατοικίας αυτών εις τόπον εξυπηρετούμενον αποκλειστικώς υπό του καταργηθέντος ή συγχωνευθέντος Δημ. Σχολείου. 